stanford-oval/wikipedia huggingface dataset:
Sammakkolammi (Tammela)
Maantiede

Lammen halkaisija on vain 30 metriä. Lampi ja sitä ympäröivä avosuo on suo-ojalla yhdistetty etelässä oleviin Pikku-Näkiäiseen ja Iso-Näkiäiseen. Lasku-uoma, joka on 750 metriä pitkä, yhtyy näitä kahta yhdistävään suo-ojaan, joka laskee Hylönjärveen. Suolammen ranta on pääosin ojitettua suometsää, jonka ranta ei kasva puuta.
Reetta Ristimäki

Reetta Maria Ristimäki (s. 21. kesäkuuta 1964 Kangasniemi) on suomalainen laulaja, sopraano ja näyttelijä. Hänet tunnetaan muun muassa yhtenä Ooppera Skaalan ja musiikkiteatteri Kapsäkin perustajista. Hänen erityinen kiinnostuksen kohteensa on yhteiskunnallinen kabaree.
Reetta Ristimäki varttui opettajaperheessä Etelä-Pohjanmaan Nurmossa. Hänelle opettivat laulua muun muassa Ritva Auvinen, Liisa Linko-Malmio ja Irina Gavrilovici. Lisäksi hän on opiskellut vuodesta 2011 Jo Estill -tekniikkaa. Hän on esiintynyt lukuisissa erilaisissa musiikkiteatteriproduktioissa ja oopperoissa sekä konsertoinut niin Suomessa kuin ulkomaillakin.
Ristimäki opiskeli laulua Sibelius-Akatemiassa, josta valmistui 2000 musiikin maisteriksi, laulupedagogiksi ja oopperalaulajaksi. Vuosina 1997–1998 hän opiskeli Berliinissä Hocschule der Kunstissa. Lisäksi hän on koulutukseltaan Helsingin yliopistosta 2008 valmistunut kasvatustieteiden maisteri sekä musiikkiin ja kuvaamataitoon erikoistunut luokanopettaja.
Ristimäki oli vuonna 1995 perustamassa nykyoopperaan keskittyvää ryhmää Ooppera Skaala ja vuonna 1998 hän perusti helsinkiläisen Musiikkiteatteri Kapsäkin opiskelutoveriensa kanssa. Se toimi kymmenen vuotta kiertueteatterina kunnes 2009 löytyi oma tila Hämeentieltä. Ristimäki toimi sen toiminnanjohtajana ja puheenjohtajana 2000-2007 ja teatterinjohtajana vuodet 2007-2012. Greta Tuotannon hän perusti 2015 ja Helsingin oopperakesä -festivaalin 2020.
Ristimäki on ollut ideoimassa ja tuottamassa lukuisia uutta kotimaista musiikkiteatteria ja oopperaa edustavia kantaesityksiä kuten Risto Räppääjä ja pakastaja-Elvi (2002), Heinähattu, Vilttitossu ja suuri pamaus (2003), Dakota (2005), Anna Liisa (2008), Mahagonnyn kaupungin nousu ja tuho (2011), Välilasku (2012), Houdini (2014), Palava kaupunki (2015) ja Patrick Barlow’n oopperakomedia Messias (2016).
Muusikkojen liitto antoi Ristimäelle 2011 tunnustuspalkinnolla kotimaisen musiikkiteatterin edistämisestä. Ristimäki on toiminut vuodesta 2016 alkaen perinteikkään Suomalaisen kamarioopperan taiteellisesta linjasta ja taloudesta vastaavana toiminnanjohtajana. Hänellä on myös oma Greta Productions -niminen taidealan tuotantoyhtiö ja laulustudio.
Rami Palkki

| Rami Palkki |
| --- | --- |

Kustantaja:  Brentwood Television Funnies
Ensiesiintyminen:  "Seikkailu alkaa, osa 2" (elokuu 2006)
Viimeinen esiintyminen:  "Olipa kerran Marsissa, osa 3" (2007)
Luoja(t):  Rick Ungar
Ääninäyttelijät:  Jess Harnell
Suomenkieliset ääninäyttelijät:  Arto Nieminen
Henkilötiedot
Sukupuoli:  Mies
Hiukset:  Tummanruskeat (myös peruukki)
Silmät:  Tummanruskeat
Asuinpaikka:  Chicago
Ammatti:  Automyyjä Palkki Plaza-yhtymän puheenjohtaja
Sukulaiset:  Äiti, Risto Nummi-Jotain (serkku), täti
Infobox OKNimi-testi OK: 
Rami Palkki (engl. Ronaldo Rump) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Seikkailu alkaa, osa 2 vuonna 2006.
Hahmo

Rami Palkki on Chicagon kuuluisin latinotaustainen liikemies, joka on tehnyt "tuulisesta kaupungista" valtavan Palkki-teollisuuden, kun Lalli Leipäjuusto salaperäisesti katosi pois hänen tieltään. Palkki työskenteli aluksi köyhänä autokauppiaana, kunnes törmäsi Ronttiin ja hänen uudistaja-laitteeseen. Huomattuaan mihin laite kykenee Palkki rakennutti itselleen valtavan omaisuuden hetkessä. Hänen rakennuttamat rakennukset rakennetaan yhdessä yössä uudistajan avulla, kuten Palkki-burgeri tai Palkki-niminen lentokenttä. Myöhemmin hänen uudistajansa kuitenkin alkoi menettää tehoaan ja Palkki halusi keinolla millä hyvänsä ylläpitää menestyksekästä liike-elämäänsä. Hän ryhtyi tekemään yhteistyötä Monttupomon kanssa. Palkki perusti Monttupomon montun ylle marketin, joka tuottaa Palkille lisää liikevoittoa, mutta myös lisää työntekijöitä Monttupomolle, kun asiakkaat salaperäisesti siepataan monttuun. Heidän tehtävänään on kaivaa tetrahiilivetyä Palkin uudistaja-laitetta varten.
Sittemmin Maahan tulleet Kissatronit olivat etsimässä Ronttia uudistajan vuoksi, jonka myötä Palkki ryhtyi tekemään myös heidän kanssaan yhteistyötä. Molemmilla oli sama tavoite saada Rontti kiinni ja rakennuttaa toinen uudistaja. Palkki myös otti muutaman kerran yhteen Prätkähiirien kanssa, mutta hävittyään heille hän pakeni joka kerta. Palkki oli rakennuttanut päämajansa Leipäjuuston vanhan tornitalon paikalle, mutta tosin kuin alkuperäisessä sarjassa, hänen tornitalonsa ei tuhoutunut kertaakaan sarjan aikana.
Viimeisten jaksojen aikana Palkki aikoi valloittaa maailman käyttämällä uudistajaa naamioidakseen muukalaisvangit maailman johtajiksi, joita hän käyttäisi nukkehallitsijoina. Hänet petettiin, kun Santtu aktivoi Leipäjuuston vanhan kuljetuskoneen, joka lähetti Palkin trooppiselle saarelle, jossa alkuperäisasukkaat pitivät häntä vankina palvomaan heitä. Palkki nähtiin viimeksi anomassa, että hänet palautettaisiin vanhaan käytettyjen autojen myyjän virkaansa.
Rami Palkin englanninkielinen nimi on parodia Donald Trumpista.
Esiintymiset

Seikkailu alkaa, Osa 2
Muutoksen aika
Muistikatkos
Hellä hiirenloukku
Britannian invaasio
Tuomionpäivä
Desperado
Saturnuksen surffaavat kissat (cameo)
Prätkähiiret kaivoksessa
Pelkääjän paikka
Kyberhiiret Marsista
Valvottu kosto!
Palkin ja kovan paikan välissä
Olipa kerran Marsissa, osat 1–3
Muissa medioissa

Palkki esiintyy yhtenä pääpahiksista Biker Mice from Mars videopelissä. Hahmo ei itse taistele fyysisesti, vaan käyttää aseistettua limusiinia.
Rodney Crowell

| Rodney Crowell |
| --- | --- |

Henkilötiedot
Syntynyt: 7. elokuuta 1950 (ikä 74) Houston, Texas
Ammatti:  laulaja-lauluntekijä, tuottaja
Muusikko
Tyylilajit:  country, country rock
Soittimet:  laulu, kitara
Levy-yhtiöt:  Warner Bros. Records, Columbia Records ja Warner Records 
Aiheesta muualla
www.rodneycrowell.com
  [ Muokkaa Wikidatassa ] [ ohje ]  
Rodney Crowell (s. 7. elokuuta 1950 Houston, Texas) on yhdysvaltalainen country-muusikko, lauluntekijä ja tuottaja.
Crowell syntyi musikaaliseen perheeseen Houstonissa Texasissa. Hän muodosti ensimmäisen yhtyeensä, the Arbitrators, ollessaan lukiossa. Vuonna 1972 hän muutti Nashvilleen tullakseen ammattimuusikoksi. Nashvillessä hän tutustui Townes Van Zandtiin ja Guy Clarkiin.
Vuonna 1988 Crowell teki kaupallisen läpimurron Diamonds & Dirt -albumilla, jolta listaykköseksi nousi viisi singleä: ”It's Such a Small World” (duetto Rosanne Cashin kanssa), ”I Couldn't Leave You If I Tried”, ”She's Crazy for Leavin'” (kirjoitettu yhdessä Guy Clarkin kanssa), ”After All This Time” ja ”Above and Beyond”. Keys to the Highway -albumi (1989) menestyi myös erittäin hyvin.
Crowellin lauluja ovat levyttäneet Keith Urban, Bob Seger, The Oak Ridge Boys, Waylon Jennings, Emmylou Harris, Rosanne Cash ja Johnny Cash.
Diskografia > Albumit

1977 Ain't Living Long Like This
1980 But What Will the Neighbors Think?
1981 Rodney Crowell
1986 Street Language
1988 Diamonds & Dirt
1989 Keys to the Highway
1992 Life is Messy
1994 Let the Picture Paint Itself
1995 Jewel of the South
2001 The Houston Kid
2003 Fate's Right Hand
2005 The Outsider
2008 Sex & Gasoline
2012 Kin: Songs by Mary Karr & Rodney Crowell
2013 Old Yellow Moon
2014 Tarpaper Sky
2015 The Travelling Kind (yhdessä Emmylou Harrisin kanssa)
2017 Close Ties
Raymond Chan Chi-chuen

| Raymond Chen Chi-cheun 陳志全 |
| --- | --- |
 Chan vuonna 2020
Hongkongin lainsäädäntöneuvoston edustaja
 1. lokakuuta 2012 – 30. syyskuuta 2020  
People Power -puolueen puheenjohtaja
 10. syyskuuta 2016 – 2. toukokuuta 2021  
Edeltäjä:  Erica Yuen
Henkilötiedot
Syntynyt: 16. huhtikuuta 1972 (ikä 52)  Brittiläinen Hongkong
Kansalaisuus:   kiinalainen – hongkongilainen
Ammatti:  radiojuontaja, poliitikko
Tiedot
Puolue:  People Power
Tutkinnot:  Hongkongin kiinalainen yliopisto
Uskonto:  buddhalaisuus
 Nimikirjoitus
Raymond Chan Chi-cheun (kiin.: 陳志全; Jyutping: Can4 Zi3 cyun4; pinyin: Chén Zhìquán, s. 16. huhtikuuta 1972) on hongkongilainen radiojuontaja ja poliitikko. Politiikassa hän on keskittynyt kaupungin HLBT-oikeuksiin. Vaikka hän ei ole joutunut vaikeuksiin Manner-Kiinan kanssa tämän takia, häntä pidetään silmällä demokratia-myönteisten mielipiteidensä takia.
Hän edustaa lokalistista People Power -puoluetta.
Tausta ja yksityiselämä

Chan syntyi vuonna 1972 Hongkongissa. Hänellä on sukutaustaa Manner-Kiinan puolella Guangzhoussa. Lukionsa hän on suorittanut Hong Kong Charity School English Secondary School -koulussa. Hän on opiskellut sosiologiaa Hongkongin kiinalaisessa yliopistossa vuonna 1994..
Ollessaan 18-vuotias lukiolainen Chan tiedosti olevansa homoseksuaali. Pian tämän jälkeen hän alkoi seurustella. Julkisesti hän tuli ulos kaapista vasta syyskuussa 2012 tultuaan valituksi Hongkongin lainsäädäntöneuvostoon (LegCo).
1990-luvulla Chan aloitti CRHK-radioasemalla raportoimalla kaupungin liikennetilanteesta. Vuonna 2000 hän siirtyi Metro Entertainment -lehdelle.
Uskonnolliselta vakaumukseltaan Chan on buddhalainen ja on ollut hetkellisesti munkkina japanilaisessa temppelissä alkuvuodesta 2009.
Poliittinen ura

Chan valittiin Hongkongin lainsäädäntöneuvostoon ensimmäisen kerran vuonna 2012. Hän sai vaaleissa yli 38 000 ääntä ja oli Hongkongin ensimmäinen avoimesti homoseksuaali parlamentaarikko. Chanin tärkeimpiä teemoja olivat seksuaaliseen suuntautumiseen perustuvan syrjinnän kieltäminen ja kaupungin avioliittolakien uudistaminen.. Vuoden 2016 vaaleissa Chan valittiin uudelleen 45 993 äänellä.
Heinäkuussa 2020 Hongkongin ammattiliittojen LegCo-edustaja Kwok Wai-keung kävi Chan kimppuun ja nimitteli tätä. Kwok pyrki myöhemmin mustamaalaamaan Chania kutsumalla tätä "herra krysanteemiksi", joka on kantoninkielinen eufemismi anukselle, ja väittämällä Chanin kannattavan Hongkongin itsenäisyyttä. Chan kutsui tätä roistomaiseksi ja sai kerättyä joukkorahoituksen kautta 100 000 HK$ haastaakseen Kwokin oikeuteen..
Syyskuussa 2020 Hongkongin hallintojohtaja Carrie Lam ilmoitti siirtävänsä loppuvuodeksi kaavailtuja LegCo-vaaleja vuodella. Virallisen selityksen mukaan syynä oli koronaviruspandemia. Chan erosi yhdessä muiden demokratia-myönteisten LegCo-edustajien kanssa protestina vaalien siirtämiselle. Pian tämän jälkeen Chan pidätettiin kansallisen turvallisuuden lain rikkomisesta..
Toukokuun alussa vuonna 2021 Chan ilmoitti vankilasta käsin jättävänsä PP-puolueen puheenjohtajuuden ja politiikan ylipäänsä.
Sammakkolammi (Urjala, Hakolahti)

| Sammakkolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Urjala
Koordinaatit:  60°58′24″N, 23°51′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  oja Lahmajärveen 
Järvinumero:  35.288.1.008
Mittaustietoja
Pinnankorkeus:  133,7  m tai 134  m 
Rantaviiva:  0,45 km 
Pinta-ala:  1,095  ha 
 fiSammakkolammi 
Sammakkolammi  on Pirkanmaalla Urjalan Hirsijärvenkulmalla sijaitseva järvi.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue on jaettu vielä Kolkanjoen–Kokonjoen valuma-alueeseen, johon lampi kuuluu. 
Lammen vedenpinnan korkeus on 133,7 metriä meren pinnan yläpuolella ja se sijaitsee Lahmajärven pohjoispuolella olevan harjun länsipuolella suolla. Suolla sijaitsevat myös Suokullin ja Likolammin lammet, joiden vedet kulkeutuvat samoihin suojiin, johon Sammakkolammen vedet on ohjattu. Ne laskevat lopuksi Lahmajärven kaakkoispäähän Mäyränlahteen. Lampi on 200 metriä pitkä, 50 metriä leveä ja sen pinta-ala on 1,1 hehtaaria. Sen rantaviivan pituus on 450 metriä ja sen harjunpuolelille rannoille on rakennettu neljä vapaa-ajan asuntoa. Niille johtaa tiet Ohtisten ja Lautaportaan yhdistävältä yhdystieltä 2846. Hämeenlinnan Kalvolan puoleinen raja ohittaa lammen 200 metrin etäisyydellä idässä.
Rooba

Rooba on sukunimi, joka on muun muassa seuraavilla henkilöillä:
Meelis Rooba (s. 1977), virolainen jalkapalloilija
Robert Rooba (s. 1993), virolainen jääkiekkoilija
Urmas Rooba (s. 1978), virolainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Reetta Tuura

| Reetta Tuura |
| --- | --- |
Luoja(t):  Spede Pasanen
Näyttelijä(t):  Anja Pohjola (1975)   Marita Nordberg (1976, 1978–2004)   Ritva Valkama (1977)
Ensi- esiintyminen:  1975 elokuvassa Professori Uuno D. G. Turhapuro
Kustantaja:  Spede-Yhtiöt / Ere Kokkonen Oy
Henkilötiedot
Asuinpaikka:  Helsinki
Suhteet
Muut sukulaiset:  mies Vuorineuvos Tuura tytär Elisabeth Turhapuro  vävy johtaja Uuno Turhapuro
Infobox OKNimi-testi OK: 
Vuoristoneuvoksetar Reetta Tuura on päähahmo Uuno Turhapuro -elokuvissa. Hän on vuorineuvos Tuuran vaimo, Elisabethin äiti ja Uuno Turhapuron anoppi. Reetta Tuura suhtautuu Uunoon täysin eri tavalla kuin aviomiehensä, sillä hän ymmärtää Uunon mielipiteitä ja on valmis auttamaan ja kuuntelemaan tätä.
Hahmo esiintyi ensimmäistä kertaa elokuvassa Professori Uuno D. G. Turhapuro (1975) nimellä Elisabethin äiti. Tuolloin häntä näytteli Anja Pohjola. Seuraavassa elokuvassa, Lottovoittaja UKK Turhapurossa (1976) hahmoa esitti Marita Nordberg. Vuonna 1977 elokuvassa Häpy Endkö? Eli kuinka Uuno Turhapuro sai niin kauniin ja rikkaan vaimon hahmoa esitti Ritva Valkama. Seuraavasta vuodesta lähtien hahmoa on näytellyt taas Marita Nordberg.
Reetta Tuura seurusteli kauppaneuvos Johannes Paukun kanssa ennen kuin tapasi Huugo Tuuran. Paukku kosi Reettaa joka kieltäytyi ja meni naimisiin Hugo Tuuran kanssa, vaikka tämä oli kitupiikki. Elisabet jäi heidän ainoaksi lapsekseen. Erottuaan Hugosta Reetta avioitui toisen kerran. Mies otti hänen ex-puolisonsa, nimen arvon ja varallisuuden. Vuonna 2004 Huugo ja Reetta kuitenkin asuivat jälleen yhdessä vanhainkodissa.
Rood

Rood tai rood of land on englantilainen pinta-alan mitta. Se on ¼ eekkeriä eli 1 011,6 neliömetriä.
Ryan Starr

Ryan Starr (syntyjään Tiffany Ryan Montgomery, s. 21. marraskuuta 1982) on yhdysvaltalainen laulaja-lauluntekijä, joka sijoittui seitsemänneksi American Idolin ensimmäisellä tuotantokaudella.
American Idolin taipaleensa hän aloitti Los Angelesin koelauluista, joissa hän lauloi kappaleen Lean on Me. Matka päättyi lauluun California Dreamin' The Mamas & The Papas. Hän on myös näyttelijä ja näytellyt esimerkiksi elokuvissa Ring of Darkness (2004) ja Vendetta (2006). Hänen esikoissinglensä on nimeltään My Religion, joka on yksi myydyimmistä singleistä koskaan; se myi noin 360 000 kappaletta maailmanlaajuisesti MTV:n mukaan.
Aiheesta muualla

Ryan Starrin kotisivut (Arkistoitu – Internet Archive)
Ryan Starr Internet Movie Databasessa. (englanniksi)
Romanian kehittämisalueet

Romanian kehittmisalueet ja piirikuntajako
Romanian kehittämisalueet (romaniaksi regiuni de dezvoltare ale României) luotiin vuonna 1998 Romanian valmistautuessa Euroopan unionin jäsenyyteen. Kehittämisalueet muodostavat Romaniassa EU:n alueluokitusjärjestelmän NUTS 2-tason.
Kehittämisalueita on kahdeksan, ja ne on nimetty niiden maantieteellisen sijainnin perusteella (lukuun ottamatta Bucureşti-Ilfovia). Aina kaksi kehittämisaluetta muodostaa yhden suuralueen (NUTS 1-taso).
Luettelo kehittämisalueista

Suuralue 1:
Nord-Vest (6 piirikuntaa)
Centru (6 piirikuntaa)
Suuralue 2:
Nord-Est (6 piirikuntaa)
Sud-Est (6 piirikuntaa)
Suuralue 3:
Sud (Muntenia) (7 piirikuntaa)
Bucureşti-Ilfov (1 piirikunta ja Bukarest)
Suuralue 4:
Sud-Vest (Oltenia) (5 piirikuntaa)
Vest (4 piirikuntaa)
Russ Meyer

Russ Meyer (vasemmalla) ja Roger Ebert, 1970
Russell Albion "Russ" Meyer (21. maaliskuuta 1922 Oakland, Kalifornia – 18. syyskuuta 2004 Los Angeles, Kalifornia) oli yhdysvaltalainen elokuvaohjaaja. Hänet tunnetaan monista seksploitaatio-elokuvistaan.
Meyer teki nuorena useita amatöörilyhytelokuvia. Toisen maailmansodan aikaan Meyer kuvasi uutis- ja dokumenttilyhytelokuvia. Sodan jälkeen Meyer toimi valokuvaajana muun muassa Playboy-lehdelle, ja hanttihommissa elokuva-alalla. Meyer teki läpimurtonsa elokuvaohjaajana elokuvalla The Immoral Mr. Teas (1959), jonka jälkeen hän teki monia isorintaisiin naisiin ja rivoon huumoriin tukeutuvia seksploitaatioelokuvia. Meyerin löytämiin lahjakkuuksiin kuuluvat muun muassa Kitten Natividad ja Uschi Digard. Teknisesti Meyerin elokuville tunnusomaista ovat ekspressiivinen kameratyöskentely ja humoristisia assosiaatioita luova leikkaus.
Meyer teki useimmat elokuvansa itsenäisesti, ja toimi ohjaamisen lisäksi tuottajana, elokuvaajana ja leikkaajana. Elokuvat tuotettiin erittäin pienellä budjetilla ja ne tuottivat kymmeniä miljoonia dollareita. Suurmenestys oli esimerkiksi Nukkelaakson amatsonit (Beyond the Valley of the Dolls, 1970), toinen Meyerin kahdesta suurelle elokuvastudiolle tehdyistä elokuvista. Meyer vetäytyi äkillisesti elokuvien ohjaamisesta elokuvan Beneath the Valley of the Ultra-Vixens (1979) jälkeen, ja teki ennen kuolemaansa ainoastaan yhden elokuvan. Elokuva oli nimeltään Pandora Peaks (2001) ja koostui paljolti hänen aiempien elokuviensa katkelmista. Elokuvan esittelemän uuden materiaalin pääosassa esiintyi Pandora Peaks.
Filmografia (ohjaajana)

The French Peep Show (1950)
The Immoral Mr. Teas (1959)
The Naked Camera (1961)
Eve and the Handyman (1961)
Erotica (1961)
Lännen villit tytöt (Wild Gals of the Naked West, 1962)
Eurooppaa ristiin rastiin (Europe in the Raw, 1963)
Heavenly Bodies! (1963)
Lorna – liikaa yhdelle miehelle (Lorna, 1964)
Fanny Hill (1964)
Onnettomat (Mudhoney, 1965)
Faster, Pussycat! Kill! Kill! (1965)
Moottorimania (Motor Psycho, 1965)
Mondo Topless (1966)
Common Law Cabin (1967)
Good Morning... and Goodbye! (1967)
Finders Keepers, Lovers Weepers! (1968)
Vixen! (1968)
Cherry, Harry & Raquel! (1970)
Nukkelaakson amatsonit (Beyond the Valley of the Dolls, 1970)
The Seven Minutes (1971)
Black Snake (1973)
Supervixens (1975)
Russ Meyer: Up! (Up!, 1976)
Who Killed Bambi? (1978, tekeminen lopetettiin)
Beneath the Valley of the Ultra-Vixens (1979)
Pandora Peaks (2001) suoraan videolle
Kirjallisuutta

Timonen, Lauri: ”Bechdelin testissä Russ Meyer”. Filmihullu 2/2016.
Aiheesta muualla

Wikimedia Commonsissa on kuvia tai muita tiedostoja aiheesta .
Russ Meyerin muistokirjoitus Helsingin Sanomissa
RM Films, Russ Meyerin tuotantoyhtiö
Russ Meyer Internet Movie Databasessa. (englanniksi)
Riihiluoto

Riihiluoto
| --- | --- |
Sijainti:  Naantali Varsinais-Suomi Suomi
Merialue:  Saaristomeri
muokkaa - muokkaa wikitekstiä - muokkaa Wikidataa
Riihiluoto on Naantalissa Luonnonmaan pohjoispuolella sijaitseva pieni saari, joka on kokonaisuudessaan vuonna 1981 perustettua luonnonsuojelualuetta.
Saaren puusto ovat havupuuvaltaista ja länsirannalla sijaitsee pieni avokallio. Saaren rannat ovat ruovikoituneet ja ruovikko on yhteydessä Riihiluodon länsipuolella sijaitseviin kareihin sekä koillispuolella sijaitsevaan Katavanluodon saareen. Riihiluodon länsipuolella sijaitsee Ryövärin saari. Riihiluodon luoteisrantaa reunustaa Maskun kunnan raja.
Robert Palomäki

Robert "Roope" Palomäki (s. 12. maaliskuuta 1973) myös Nuori Robert tai Porvoon Puyol, on suomalainen äänittäjä, miksaaja ja muusikko.
Alun perin rumpalina Edrian Sun Cycle -orkesterissa aloittanut Palomäki on vaikuttanut myös Mummypowder ja Final Assault -yhtyeissä, Mikki Kausteen sooloprojektissa sekä PUER -yhtyeen jäsenenä.
Tuotanto-, miksaus-, ja äänityshistoriasta löytyvät mm. Kingston Wall, Melrose, Lemonator, Jonna Tervomaa, Rasmus, The Latebirds, Egotrippi, Amorphis, Markus Nordenstreng, Don Huonot, Laika and the Cosmonauts, Lännen Jukka, Polkabilly Rebels, Kauko Röyhkä & Narttu, CMX, Olavi Uusivirta, Laura Närhi, Mikael Gabriel ja J. Karjalainen.
Päivätyötään Palomäki on tehnyt audio-alalla mm. Genelecin ja Studiotecin palveluksessa. Hänellä on myös oma yritys.
Ryan Stiles

Ryan Stiles vuonna 2008.
Ryan Lee Stiles (s. 22. huhtikuuta 1959 Seattle, Yhdysvallat) on yhdysvaltalainen näyttelijä ja koomikko. Hänet tunnetaan parhaiten Lewis Kiniskin roolista The Drew Carey Show’ssa sekä esiintymisestään Whose Line Is It Anyway? -ohjelman brittiläisessä ja yhdysvaltalaisessa versiossa.
Stiles syntyi viisilapsisen perheen kuopuksena, ja hänen isänsä työskenteli kalankasvattamolla. Stiles jätti koulun kesken 17-vuotiaana ja alkoi luoda uraa stand up -koomikkona. Vuonna 1986 hän liittyi tunnettuun torontolaiseen The Second City -koomikkoryhmään. Kolme vuotta myöhemmin Stiles pääsi mukaan brittiläiseen Whose Line Is It Anyway -improvisaatiokomediasarjaan, jossa hän esiintyi vuoteen 1998 asti. Tämän jälkeen hän siirtyi saman ohjelman yhdysvaltalaiseen versioon, jonka viimeiset jaksot tehtiin vuonna 2006.
Stiles on ollut naimisissa vuodesta 1989 ja hänellä on kolme lasta.
Aiheesta muualla

Ryan Stiles Internet Movie Databasessa. (englanniksi)
Ryan Potter

| Ryan Potter |
| --- | --- |

Henkilötiedot
Syntynyt: Portland, Oregon, Yhdysvallat
Ammatti:  näyttelijä
Näyttelijä
Aktiivisena:  2010-
Merkittävät roolit:  Gar Logan / beasboy (Titans)
Aiheesta muualla
IMDb
Elonet
Ryan Potter (s. 12. syyskuuta 1995) on yhdysvaltalainen näyttelijä. Hän debytoi näyttelijänä Nickelodeonin toimintakomediasarjan Supah Ninjas (2011–2013) pääosan esittäjänä.  Ääninäyttelijänä hän esiintyi Hiro Hamadan animaatiosupersankarielokuvassa Big Hero 6 (2014) ja sen tv-sarjan jatko-osassa (2017–2021).  Potter näyttelee myös Gar Logania / Petopoikaa DC Universumissa / HBO Max -supersankarisarjassa Titans (2018–).
Nuoruus

Potter syntyi Portlandissa, Oregonissa 12. syyskuuta 1995. Hänen äitinsä Jordanna Potter-Lew on juutalainen amerikkalainen ja hänen isänsä on japanilainen.  Potter käyttää äitinsä tyttönimeä.  Hän varttui Tokiossa, Japanissa, kunnes palasi Yhdysvaltoihin 7-vuotiaana.  Hänet kasvatti hänen yksinhuoltajaäitinsä.  Potterin äidinkieli on japani, mutta ei enää puhu kieltä sujuvasti.  Kahdeksanvuotiaana hän aloitti White Tiger kung fu -lajin opiskelun, jota hän jatkoi koko teini-iän ajan. Muita lapsuuden harrastuksia olivat baseball, rullalautailu ja rumpujen soittaminen.
Hänen isäpuolensa on kamppailulaji ja stunt-legenda James Lew.
Ura

Vuonna 2010 Potter aloitti näyttelijänuransa 15-vuotiaana, kun hän sai kung fu -tunnilla lehtisen, jossa kerrottiin, että Nickelodeon etsii teini-ikäisiä näyttelijäksi uuteen taistelulajien teemaohjelmaan nimeltä Supah Ninjas.  Harkittuaan muutaman päivän näyttelijänuraa, Potter päätti käydä koe-esiintymisessä ja päätyi lopulta sarjan päärooliin Mike Fukanagaan, tyypilliseen amerikkalaisteiniin, joka huomaa olevansa ninjojen jälkeläinen. Maaliskuussa 2012 Nickelodeon ilmoitti uusineensa Supah Ninjas toiseksi kaudeksi.
Supah Ninjas -elokuvan ensi-illan jälkeen tammikuussa 2011. Hänestä tuli yksi Nickelodeonin suosituista nuorista tähdistä, joka esiintyi useissa teini-lehdissä ja esiintyi henkilökohtaisesti verkoston erityisessä Nickelodeon Worldwide Day of Play -tapahtumassa ja sen Figury It Out -sarjassa. Hän myös esiinty sen sisarverkoston 2011 TeenNick HALO Awards -lähetyksessä.  Maaliskuussa 2012 Potter aloitti toistuvan roolin Fred: The Show -elokuvassa esittäen Fredin parasta ystävää.
Myöhemmin Potter äänitti Big Hero 6:n päähenkilön Hiro Hamadan ja esitti roolinsa uudelleen elokuvaan ja Kingdom Hearts III:een perustuvassa animaatiosarjassa.
Potter edusti myös Tim Draken roolia ja loi konseptitaistelukohtauksen käyttämällä hahmon tunnusmerkkiä bō-sauva koe-esiintyjänä.  Hän päätti videon pyytämällä Ben Affleckia valitsemaan hänet Robiniksi.  Sitten hänet valittiin Petopoika (tai Garfield "Gar" Loganiksi) Warner Brosin live-action Titans -sarjassa.
Potter on ollut vuodesta 2020 lähtien varakkaan leiriläisen Kenji Konin ääni Jurassic World: Liitukauden Leiri tv-sarjassa.